als_Latn dik_Latn sag_Latn
Beteja midis Apple dhe FBI ka sjellë një fokus të shtuar mbi rëndësinë e kodimit. Pavarësisht mendimit tuaj rreth kësaj çështje, të gjithë duhet të dimë rëndësinë e mbrojtjes së të dhënave tona- dhe gjithçka fillon nga telefoni juaj inteligjent.
Këto pajisje përmbajnë fotot tuaja personale, mesazhe private, postën elektronike, dhe ndonjëherë dhe informacione delikate shëndetësore. Do të ishte shkatërruese që këto të dhëna të shkonin në duart e gabuara. Ndërkohë që përdorimi i një kodi sigurie është një hap në drejtimin e duhur, ju duhet te konsideroni me të vërtetë kodimin e pajisjes tuaj.
iPhone-at dhe iPad-ët e Apple dhe pjesa më e madhe e pajisjeve Android mundet të kodohen. Këtu është ajo çka duhet të dini:
iOS
Apple prezantoi kodimin e pajisjeve me iOS 8 që në 2014-ën. Gjithçka që duhet është një kod sigurie ose shenjat e gishtave për ta aktivizuar atë. Edhe pse mjafton edhe një kod katër-shifror, për një mbrojtje më të sigurt ju rekomandojmë të përdorni një kod numerik ose fjalëkalim më të gjatë.
-drejtohuni te Settings (cilësimet)
-zgjidhni Touch ID & Passcode (ose vetëm Passcode për pajisjet më të vjetra që nuk kanë një ndijor për shenjat e gishtave)
-klikoni në opsionin Turn Passcode On (ndizni kodin)
-fusni një kod ose fjalëkalim
Android
Telefonat Nexus të google dhe tabletat vijnë me kodimin të aktivizuar. Një pjesë e madhe e pajisjeve të reja që vijnë me Android 6.0 Marshmallow, të tilla si Galaxy S7 dhe S7 Edge, janë gjithashtu të koduara. Ashtu si dhe me iPhone-in gjithçka që ju duhet të bëni është të vendosni një kod ose fjalëkalim për ta aktivizuar atë.
-drejtohuni te Settings (cilësimet)
-klikoni Security (siguria)
-zgjidhni Screen Lock (kyçja e ekranit)
-krijoni një kod sigurie
(Herë të lexuara: 228)
als_Latn als_Latn als_Latn gla_Latn als_Latn als_Latn als_Latn als_Latn als_Latn zho_Hant als_Latn als_Latn als_Latn als_Latn als_Latn als_Latn